प्रो विनय कुमार पाठक ने तीन वर्ष के लिए पुनः नियुक्ति के उपरांत कोलैबरेटिव टीचिंग – लर्निंग को बढ़ावा देने के विजन से कार्य करने की बात कही है| उन्होंने ने कहा कि विदेश के विश्वविद्यालयों के साथ कोलैबरेटिव टीचिंग – लर्निंग को बढ़ावा देकर छात्र-छात्राओं को विश्वस्तरीय माहौल तकनीकी शिक्षा उपलब्धता के लिए कार्य करेंगे| इनोवेशन और स्टार्टअप के जरिए स्वरोजगार को बढ़ावा देने के कार्य में और तेजी लाई जाएगी| ऑनलाइन लर्निंग पर भी फोकस रहेगा| कौशल विकास और ट्रेनिंग प्लेसमेंट को बढ़ावा देना भी प्रतिबद्धता रहेगी|